§48. Kort fremvist av spillefører
A SPILLEFØREREN VISER ET KORT
Spilleføreren blir ikke ilagt straff for å vise frem et kort, og intet kort på spilleførerens eller blindemanns hånd kan noensinne bli straffekort. Spilleføreren er ikke forpliktet til å spille et kort som faller ned ved et uhell.
B NÅR SPILLEFØREREN SNUR SINE KORT

> 1. ETTER ET ÅPNINGSUTSPILL UTENFOR TUR
> Når spilleføreren legger sine kort med fremsiden opp etter et åpningsutspill utenfor tur, kommer §54 til anvendelse**.
> **§54A fastslår at spilleføreren nå blir blindemann.
> 2. I ALLE ANDRE TILFELLER
> Når spilleføreren legger kortene med fremsiden opp på ethvert annet tidspunkt enn etter et åpningsutspill utenfor tur, skal det betraktes som om spilleføreren har gjort et krav på eller en avståelse av stikk, og §68 kommer til anvendelse.