1.2. NM par
1.2.1.
Generelt gjelder pkt. 3. Turneringsreglement, parturneringer.
1.2.2.
En spiller som er medlem i forskjellige kretser, kan velge hvilken krets han vil forsøke å kvalifisere seg i. Det samme gjelder makkerpar fra ulike kretser (se pkt. 1.1.4). Ingen spiller kan delta i kvalifisering for NM par fra mer enn én krets.
1.2.3.
Kretsene tildeles finaleplasser etter følgende retningslinjer:

- A) Finalen arrangeres med 72 par.
- B) Siste års NM-vinnere får stille opp med de samme rettigheter som de øvrige deltagere. Kretsen skal ikke betale for denne plassen.
  Hvis paret ikke benytter sin plass, tilfaller plassen den krets de representerte da de vant mesterskapet, og kretsen må da betale for plassen.
- C) NBFs kretser tilbys én plass hver i finalen.
- D) De neste 10 plassene tilbys kretser hvis representanter besatte plassene 2-11 i siste års NM-finale.
- E) De resterende finaleplasser fordeles på kretsene etter medlemstall.

Plassene ut over de tildelte i henhold til B, C og D ovenfor, fordeles etter overskytende antall medlemmer i de kretser som deltar. Delingstall er 1,2 - 3 - 5,5 - 8 - 10,5 - 13 osv. De 15 høyeste kvotientene er garantert finaleplasser. Eventuelle ubenyttede plasser tilbys kvotientene videre.
Tildelte plasser det ikke er betalt for innen de gitte frister (se siste håndbok), tilbys kretsene etter oppsatt reserveliste.

1.2.4.
Semifinale arrangeres av kretsene innen frist oppgitt i siste håndbok.
Semifinalene spilles med minst 80 spill. Alle møter alle. Spillene skal gis i henhold til Internasjonale lover for turneringsbridge 1987, §6.
Fullt navn samt kontaktadresse for spillere som kvalifiserer seg for NM par må oppgis til NBF så snart semifinalen er avsluttet.
Fjorårets vinnere av NM par vil, om paret er intakt, gå rett til finalen. Kretsen de representerer skal ikke betale noen startkontingent til NM for dette paret. Paret bestemmer selv om det vil delta i kvalifiseringen, da intet par skal fratas muligheten til å bli f.eks. regionsmestre/kretsmestre i en gitt sesong. Deltar en eller begge spillerne i kvalifiseringsturneringen med en annen makker, kan denne (disse) ikke kvalifisere seg til finalen hvis mestrene har tilkjennegitt at de vil forsvare sitt mesterskap, uansett om dette skjer eller ikke. Parets plassering i kvalifiseringen har i så fall ingen betydning for de øvrige deltageres kvalifiseringsrett.
1.2.5.
Finalen arrangeres med 72 par og 142 spill. Spillested og tidspunkt kunngjøres i siste håndbok.
1.2.6.
Startkontingent. Se eget avsnitt under "Norgesmesterskapet for par" i siste håndbok.
1.2.7.
Reisestøtte. Se "Reisereglement for NBF" i siste håndbok.