§91. Straff eller utelukkelse
A TURNERINGSLEDERENS MYNDIGHET
I utførelsen av sine plikter har TL spesielle myndigheter når det gjelder å sørge for orden og disiplin, slik at TL kan tildele disiplinærstraff i form av straffepoeng, eller utelukke en deltager fra den pågående omgang eller deler av den (TLs myndighet på dette punkt er inappellabel).
B RETT TIL Å DISKVALIFISERE
TL har særskilt myndighet til å diskvalifisere en deltager når det foreligger grunn til det. Diskvalifiseringen må godkjennes av en eventuell hovedturneringsleder** eller av den arrangerende organisasjon.
**I større turneringer hvor det er flere TL, skal én TL være hovedansvarlig, mens de andre er hans assistenter.