1.5. NM veteraner
1.5.1.
Generelt gjelder pkt. 3. Turneringsreglement, parturneringer.
1.5.2.
En spiller er veteran når han fyller 60 år eller mer det året finalen spilles.
1.5.3.
Kretsene kan alene, eller sammen med nabokrets/nabokretser, arrangere KM veteraner, hvor turneringen samtidig er kvalifisering og uttagning til NM.
De kretser som ønsker å arrangere slike turneringer, skal gi beskjed om dette til NBF innen frist oppgitt i siste håndbok. Det skal da oppgis tid og sted, hvem som er arrangør, samt eventuelle andre opplysninger. Siste frist for å arrangere kvalifiseringsturnering er oppgitt i siste håndbok.
Alle slike turneringer hvor det deltar minst 18 par vil være garantert én finaleplass. De resterende plasser fordeles blant arrangørene etter deltagelse. Delingstall 1,2 - 3 - 5,5 - 8 osv. Fordelingen vil bli foretatt straks etter kvalifiseringsfristens utløp.
Kvalifiseringene skal avvikles med minst 50 spill og det er et krav at alle møter alle.
1.5.4.
Ingen spiller har anledning til å prøve å kvalifisere seg hos flere arrangører.
Om kretsen der spilleren er medlem arrangerer KM veteraner, skal spilleren prøve å kvalifisere seg i denne krets. Skulle spilleren være medlem i flere kretser, kan han selv velge hvilken krets han vil forsøke å kvalifisere seg i. Det samme gjelder makkerpar fra ulike kretser (se pkt. 1.1.4). Spillere fra klubber i kretser hvor det ikke arrangeres kvalifisering, har anledning til å spille i en av nabokretsene som har slikt arrangement. Bortsett fra ovennevnte unntak, skal spillerne være medlem av en klubb i den krets de ønsker å kvalifisere seg. Arrangerende krets kan nekte deltagelse av spillere som ikke oppfyller betingelsene ovenfor.
Fjorårets vinnere av NM veteraner vil, om paret er intakt, gå rett til finalen. Kretsen de representerer skal ikke betale noen startkontingent til NM for dette paret. Hvis paret ikke benytter sin plass, tilfaller plassen den krets de representerte da de vant mesterskapet. Kretsen må i så tilfelle betale startkontingent for denne plassen. Paret bestemmer selv om det vil delta i kvalifiseringen, da intet par skal fratas muligheten til å bli f.eks. regionsmestre/kretsmestre i en gitt sesong. Deltar en eller begge spillerne i kvalifiseringsturneringen med en annen makker, kan denne (disse) ikke kvalifisere seg til finalen hvis mestrene har tilkjennegitt at de vil forsvare sitt mesterskap, uansett om dette skjer eller ikke. Parets plassering i kvalifiseringen har i så fall ingen betydning for de øvrige deltageres kvalifiseringsrett.
1.5.5.
Finalen arrangeres med inntil 48 par. Spillested og tidspunkt kunngjøres i siste håndbok.
1.5.6.
Startkontingent. Se avsnitt for "Norgesmesterskapet for veteraner" i siste håndbok.
1.5.7.
Reisestøtte. Se "Reisereglement for NBF" i siste håndbok.