§84. Avgjørelser når det gjelder enighet om fakta
Når TL blir tilkalt for å avgjøre et spørsmål i forbindelse med lover eller bestemmelser, og det råder enighet om selve saksforholdet, skal TL dømme på følgende måte:
A INGEN STRAFF
Hvis det ikke er foreskrevet noen straff i lovene, og det ikke er noen grunn til at TL skal bruke sin myndighet til skjønnsmessig avgjørelse, gir TL spillerne beskjed om å fortsette meldingsforløpet eller spillet.
B STRAFF IFØLGE LOVENE
Hvis et gitt tilfelle klart faller inn under en paragraf som fastsetter en bestemt straff for uregelmessigheten, tildeler TL omgående denne straffen og påser at den blir oppfylt.
C SPILLEREN HAR FLERE VALGMULIGHETER
Hvis en gitt paragraf gir en spiller et valg mellom flere former for straff, forklarer TL valgmulighetene og påser at én bestemt straff blir valgt og oppfylt.
D TURNERINGSLEDEREN HAR FLERE VALGMULIGHETER
Hvis en gitt paragraf gir TL et valg mellom å ilegge en bestemt straff eller å tildele et justert resultat, prøver TL å finne frem til et rettferdig resultat og dømmer, der hvor det er tvil, i den ikke-feilende sides favør.
E SKJØNNSMESSIG STRAFF
Hvis det har skjedd en uregelmessighet som lovene ikke har fastsatt en bestemt straff for, tildeler TL et justert resultat dersom det finnes en rimelig mulighet for at den ikke-feilende side er påført skade, samtidig som TL gjør den feilende side oppmerksom på retten til å appellere (se §81C9).