§60. Spill etter ulovlig spill
A SPILL ETTER EN UREGELMESSIGHET

> 1. RETTEN TIL STRAFF FORSPILLES
> Hvis en spiller fra den ikke-feilende side spiller etter at HM har spilt ut eller spilt på utenfor tur eller for tidlig, men før det er tildelt en straff, forspilles retten til å få ilagt en straff for feilen.
> 2. UREGELMESSIGHETEN BLIR LOVLIG
> Når retten til å få ilagt straff er forspilt, blir det ulovlige spill behandlet som om det var skjedd i tur (men når det gjelder den spilleren som egentlig var i tur, kommer §53C til anvendelse).
> 3. TIDLIGERE BEGRENSNINGER PÅ GRUNN AV STRAFF STÅR FORTSATT VED MAKT
> Hvis den feilende side tidligere er blitt pålagt å spille et straffekort eller etterkomme en spillestraff, står pålegget fortsatt ved makt.

B NÅR MOTSPILLER SPILLER FØR SPILLEFØRER HAR GJORT ET PÅBUDT UTSPILL
Når en motspiller spiller et kort etter at spilleføreren er blitt pålagt å trekke tilbake et utspill utenfor tur fra en av sine hender, men før spilleføreren har gjort utspillet fra den riktige hånd, blir motspillerens spilte kort straffekort (§50).
C NÅR DEN FEILENDE SIDE SPILLER FØR DET ER TILDELT STRAFF
Når en spiller fra den feilende side spiller før det er tildelt straff, påvirker det ikke motstandernes rettigheter, og selve spillet kan også bli gjenstand for straff.