SEKSJON III: Stopp og alert
STOPPKORT
Det er unødvendig å bruke stoppkort. (Det kan eventuelt brukes for å forhindre at trauet skyves for tidlig over til den andre siden, se kommentar til §73D ovenfor.)
FREMGANGSMÅTE VED ALERT
Den som alerterer er ansvarlig for å forvisse seg om at motparten er klar over alerten. Anbefalt prosedyre er å plassere alertkortet over den alertable meldingen og la det ligge der til motparten gir en lov til å fjerne det. (Ingen alertkort må følge med over til den andre side av skjermen.)