3.5. Tidsfrister
3.5.1.
Et på forhånd angitt startstidspunkt på en omgang kan kun endres av TL. Dette gjelder dog ikke første omgang, som kun kan utsettes i tilfelle av force majeure.
3.5.2.
Hvis et par ikke har tatt plass ved bordet senest 5 minutter etter omgangens startstidspunkt, kan TL sette inn stedfortredere.
3.5.3.
Par som kommer senere enn startstidspunktet for omgangens annen runde, kan kun gå inn i turneringen med TL's tillatelse. TL kan bestemme at et innsatt stedfortrederpar i stedet fortsetter hele omgangen eller hele resten av turneringen.
3.5.4.
Den turneringsansvarlige fastsetter rimelige tidsfrister for avviklingen av de enkelte runder.
3.5.5.
En runde er avsluttet når siste spill i runden er spilt og resultatet innført i resultat-skjemaet uten innvendinger.
Siste runde i en omgang samt selve omgangen avsluttes ved hvert bord når alle mapper som er oppsatt for vedkommende bord er fullført, og når alle scorer er ført på riktige skjemaer uten innvendinger.
3.5.6.
Overskridelse av de i pkt. 3.5.4 omtalte tidsfrister kan medføre straff hvis TL bestemmer det. Før tildeling av straffepoeng skal imidlertid TL ha gitt en advarsel i et tidligere spill, men overskrider forsinkelsen 3 minutter, etter at advarsel er gitt, kan straffepoeng tildeles omgående.
Hvis spillet ved ett eller flere bord går svært langsomt, og man innen en frist som turneringslederen bestemmer, ikke har påbegynt meldingsforløpet på en eller flere mapper, kan TL bestemme at mappen(e) ikke blir spilt. Begge par får i slike tilfeller middels på mappen, men TL kan ilegge straff i henhold til §90B2 (langsomt spill) (§8B, fotnoten).