§51. To eller flere straffekort
A NÅR DET ER DEN FEILENDES TUR TIL Å SPILLE
Hvis en motspiller har to eller flere straffekort som kan spilles på lovlig måte, kan spilleføreren bestemme hvilket som skal spilles i denne tur.
B NÅR DEN FEILENDES MAKKER HAR UTSPILLET

> 1. STRAFFEKORT I SAMME FARGE

> > a) SPILLEFØRER FORLANGER UTSPILL I FARGEN
> > Når en motspiller har to eller flere straffekort i samme farge, og spilleføreren forlanger at den feilendes makker skal spille ut denne fargen, blir alle kort i denne fargen ikke lenger straffekort og tas opp. Motspilleren kan gjøre et hvilket som helst lovlig spill til stikket.
> > b) SPILLEFØRER FORBYR UTSPILL I FARGEN
> > Hvis spilleføreren forbyr utspill i straffekortets farge, tar motspilleren opp alle straffekort i denne fargen og gjør et hvilket som helst lovlig spill til stikket.

> 2. STRAFFEKORT I MER ENN ÉN FARGE

> > a) SPILLEFØRER FORLANGER UTSPILL I ÉN AV FARGENE
> > Når en motspiller har straffekort i mer enn én farge, kan spilleføreren forlange* at motspillerens makker spiller ut i en av fargene som motspilleren har straffekort i, og som han angir (men i så fall kommer pkt. B1a) ovenfor til anvendelse).
> > *Hvis spilleren ikke er i stand til å spille ut som det forlanges - se §59**.
> > **§59: Hvis en spiller ikke er i stand til å gjøre et utspill eller spill som han er pålagt som straff, enten fordi han ikke har noe kort i den fargen som forlanges, eller bare har kort i en farge som er forbudt å spille, eller fordi spilleren er nødt til å følge farge - kan han spille et hvilket som helst annet lovlig kort.
> > b) SPILLEFØRER FORBYR UTSPILL I ÉN ELLER FLERE AV FARGENE
> > Når en motspiller har straffekort i mer enn én farge, kan spilleføreren forby* motspillerens makker å spille ut i en eller flere av disse fargene. I så fall plukker motspilleren opp alle straffekort i enhver farge som er forbudt av spilleføreren, og gjør et hvilket som helst lovlig spill til stikket.
> > *Hvis spilleren ikke er i stand til å spille ut som det forlanges - se §59**.
> > **§59: Hvis en spiller ikke er i stand til å gjøre et utspill eller spill som han er pålagt som straff, enten fordi han ikke har noe kort i den fargen som forlanges, eller bare har kort i en farge som er forbudt å spille, eller fordi spilleren er nødt til å følge farge - kan han spille et hvilket som helst annet lovlig kort.