§92. Retten til å appellere
A DELTAGERNES RETT
Et par (i parturnering) eller et lags kaptein (i lagturnering) (hvis laget ikke har lagkaptein: hele laget) kan appellere enhver avgjørelse TL har tatt ved vedkommendes bord*.
*Arrangerende organisasjon kan kreve straffegebyr for appeller hvor appellanten ikke får medhold.
B TIDSFRIST FOR APPELL
Retten til å appellere en avgjørelse tatt av TL utløper 30 minutter etter at det offisielle regnskap er lagt ut til gjennomsyn, med mindre den arrangerende organisasjon har bestemt noe annet.
C HVORDAN APPELLEN ANMELDES
Alle appeller skal gjøres gjennom TL.
D ENIGHET BLANT DEM SOM APPELLERER
En appell vil ikke bli prøvet med mindre begge spillere i et par (unntatt i singelturneringer), eller kapteinen på et lag, er enige i appellen. En fraværende spiller skal betraktes som enig.