§29. Fremgangsmåten etter at det er meldt utenfor tur
A TAP AV RETT TIL Å FÅ ILAGT STRAFF
Etter en melding utenfor tur kan den feilendes VM velge å melde, og forspiller derved retten til å få ilagt straff.
B ANNULLERING AV MELDING UTENFOR TUR
En melding utenfor tur blir annullert (men se også pkt. A ovenfor), og meldingen går tilbake til den spiller som stod i tur til å melde. Den feilende kan avgi enhver lovlig melding i rett tur, men den feilendes side kan bli ilagt straff ifølge §30, §31 eller §32**.
**§30 omhandler pass utenfor tur, §31 omhandler bud utenfor tur, §32 omhandler dobling eller redobling utenfor tur
C KONVENSJONELT BUD
Dersom en melding utenfor tur er konvensjonell, skal bestemmelsene i §30, § 31 eller §32 gjelde fargen (fargene) meldingen viser og ikke benevnelsen av meldingen.