§82. Korrigering av feil
A TURNERINGSLEDERENS PLIKT
Det er TLs plikt å korrigere feil og sørge for en avvikling av spillet som ikke står i strid med lovene.
B KORRIGERING AV FEIL GJORT AV SPILLERNE
For å korrigere en feil gjort av spillerne kan TL:

> 1. FASTSETTE JUSTERT RESULTAT
> Fastsette et justert resultat i samsvar med lovene.
> 2. FASTSETTE SÆRSKILT SPILLETID
> Utsette eller forlange at en bestemt mappe blir spilt.

C KORRIGERING AV FEIL BEGÅTT AV TURNERINGSLEDEREN
Hvis TL har truffet en avgjørelse, som han selv eller en eventuell hovedturneringsleder** senere finner ukorrekt, og ingen form for korrigering vil gjøre det mulig å regne ut poengene for mappen på normal måte, skal TL fastsette poeng direkte, og i så henseende betrakte begge sider som ikke-feilende.
**I større turneringer hvor det er flere TL, skal én TL være hovedansvarlig, mens de andre er hans assistenter.