§28. Melding betraktes som avgitt i tur
A TVUNGEN PASS FRA HM
En melding blir betraktet som avgitt i rett tur, når en spiller melder når det er HMs tur til å melde, dersom denne motstander ifølge lovene er tvunget til å passe.
B MELDING AV SPILLER I TUR ANNULLERER MELDING UTENFOR TUR
En melding blir betraktet som avgitt i rett tur når den avgis av den spiller som stod i tur til å melde før det er fastsatt straff for meldingen utenfor tur avgitt av en motstander. Ved å avgi en slik melding forspiller man retten til å få ilagt straff for uregelmessigheten, og meldingene fortsetter som om motstanderen ikke hadde meldt ved denne anledning. Meldingen utenfor tur annulleres, og den feilende kan, når han er i tur, melde hva han vil uten ytterligere straff enn eventuelt etter §16C2.