§20. Gjentagelse og forklaring av meldinger
A NÅR MELDINGEN IKKE ER TYDELIG OPPFATTET
En spiller som ikke hører en melding tydelig, kan straks forlange at den blir gjentatt.
B GJENTAGELSE AV MELDINGENE UNDER MELDINGSFORLØPET
Under meldingsforløpet har enhver spiller rett til å få alle* tidligere meldinger gjentatt når spilleren er i tur til å melde, med mindre spilleren ifølge lovene er nødt til å passe. Også alerter skal tas med i gjentagelsen.
*En spiller kan ikke be om en delvis gjentagelse av foregående meldinger, og kan heller ikke stanse gjentagelsen før den er fullført.
C GJENTAGELSE ETTER AVSLUTTENDE PASS

> 1. SPØRSMÅL OM ÅPNINGSUTSPILL
> Etter den avsluttende pass har hver av motspillerne rett til å spørre om hvem som har åpningsutspillet (se §47E og §41).
> 2. GJENTAGELSE AV MELDINGENE
> Spilleføreren og hver av motspillerne kan, når det første gang er deres tur til å spille, be om at alle* foregående meldinger blir gjentatt (se §41B og §41C).
> *En spiller kan ikke be om en delvis gjentagelse av foregående meldinger, og kan heller ikke stanse gjentagelsen før den er fullført.

D HVEM KAN GJENTA MELDINGSFORLØPET-
Når en spiller ber om å få gjentatt meldingene, er det bare motstanderne som skal svare.
E KORRIGERING AV FEIL I GJENTAGELSEN
Alle spillerne, også blindemann eller en spiller som ifølge lovene er nødt til å passe, er ansvarlig for at eventuelle feil i gjentagelsen blir rettet omgående (se §12C1 når en ukorrigert gjentagelse fører til skade).
F FORKLARING AV MELDINGER

> 1. UNDER MELDINGSFORLØPET
> Under meldingsforløpet og før den avsluttende pass kan enhver spiller, når det er hans tur til å melde, be* om en full forklaring på motstandernes meldinger (spørsmål kan stilles om avgitte meldinger eller om andre relevante meldinger som ikke er avgitt). Svaret bør normalt gis av makkeren til den spiller som har avgitt den melding det spørres om (se §75C**).
> *§16, som omhandler urettmessig informasjon, kan komme til anvendelse. Arrangøren kan også fastsette regler om skrevne forklaringer. (NBF har påbudt systemkort.)
> **§75C*: Når en spiller som svar på spørsmål fra en motstander forklarer hva makkers melding eller spill betyr (se §20), skal han avdekke all den spesielle informasjon som han får ut av det gjennom en makkeravtale eller erfaring fra makkerskapet. Men han behøver ikke avsløre slutninger som kan trekkes på grunnlag av generelle kunnskaper og erfaring.

> 2. UNDER SPILLET
> Etter den avsluttende pass og gjennom hele spillet kan hver av motspillerne be* om forklaring av motstandernes meldingsforløp når det er hans egen tur til å spille. Når det er spilleførers eller blindemanns tur å spille, kan spillefører be om forklaring på en motstanders melding eller på motstandernes motspillskonvensjoner.
> *§16, som omhandler urettmessig informasjon, kan komme til anvendelse. Arrangøren kan også fastsette regler om skrevne forklaringer. (NBF har påbudt systemkort.)