§78. Utregningsmetode
A UTREGNING MED POENG
Ved utregning med poeng (i parturneringer) blir hver deltager tildelt poeng etter sammenligning av scorer oppnådd av forskjellige deltagere som har spilt samme mappe: To poengenheter** (hele eller halve poeng) for hver score som er lavere enn deltagerens egen, én poengenhet for score som er lik deltagerens egen, og null poengenheter for hver score som er bedre enn deltagerens egen**.
**I Norge er en poengenhet ett (1) poeng.
**Hvis et spill av en eller annen grunn må regnes ut i to eller flere grupper (f.eks. en feildublett) skal "toppen" i hver gruppe aldri være mindre enn 60% av høyest oppnåelige poeng dersom spillet var regnet i én gruppe.
B UTREGNING MED INTERNASJONALE MATCHPOENG (IMP)
Ved utregning med internasjonale matchpoeng blir den totale poengdifferanse mellom de to scorer som sammenlignes omregnet til internasjonale matchpoeng (IMP) i samsvar med følgende tabell:

| IMP |  |  | IMP |  |  | IMP |
0-10 20-40 50-80 90-120 130-160 170-210 220-260 | 0 1 2 3 4 5 6 |  | 270-310 320-360 370-420 430-490 500-590 600-740 750-890 | 7 8 9 10 11 12 13 |  | 900-1090 1100-1290 1300-1490 1500-1740 1750-1990 2000-2240 | 14 15 16 17 18 19 |

C UTREGNING MED TOTALPOENG
Ved utregning med totalpoeng blir resultatet for hver deltager den samlede score for alle mapper som er spilt.
D SPESIELLE UTREGNINGSMETODER
Det er tillatt å anvende spesielle utregningsmetoder som er godkjent av den arrangerende organisasjon. Den arrangerende organisasjon skal før enhver konkurranse offentliggjøre konkurransevilkårene med detaljer for påmelding, utregningsmetoder, fastsettelse av vinnere, avgjørelser ved uavgjort resultat og lignende.