## 3.3.4. Kvantitetskrav og tildeling

For at en turnering skal tildeles FP må det delta minimum 20 par (10 lag) og turneringen må omfatte minimum 48 spill. Turneringen skal i prinsippet være åpen for alle medlemmer av NBF.

a) Parturneringer
· 1. plass tildeles FP etter formelen: antall par x 0,1 + antall spill x 0,05. Dersom turneringen omfatter mer enn 100 spill, benyttes 100 som faktor i formelen.
· De neste plasseringene får tildelt 2/3 av foregående plass.
· Ingen får lavere tildeling enn tilsvarende etter tabell E-1. (Dersom en plassering ville gitt 16 kretspoeng etter E-1 og formelen gir 1,0 FP er tildelingen 1,6 FP.)
· Ingen får mindre enn 0,2 FP.

Eksempel: 32 par/62 spill: 6,3 FP til 1. plass, deretter 4,2 - 2,8 - 1,9 - 1,3 - 0,9 - 0,6 - 0,4.
Eksempel: 52 par/102 spill: 10,2 - 6,8 - 4,6 - 3,1 - 2,1 - 1,5 - 1,2 - 1,0 - 0,8 - 0,7 - 0,6 - 0,4 - 0,3. (I det siste eksemplet får man poeng tilsvarende etter E-1 fra 6. plass. I tillegg til ovennevnte poeng kommer bonuspoengene etter tabellen nedenfor, minimum 4-3-2-1.)

b) Lagturneringer
· 1. plass tildeles FP etter formelen: antall lag x 0,15 + antall spill x 0,05. Dersom turneringen omfatter mer enn 100 spill, benyttes 100 som faktor i formelen.
· De neste plasseringene får tildelt 2/3 av foregående plass.
· Ingen får lavere tildeling enn tilsvarende bonus etter tabell D-5.
· Ingen får lavere tildeling enn 0,2 FP.
· Det tildeles 0,2 FP pr. spiller pr. vunnet kamp, 0,1 ved uavgjort resultat (lik vinnerpoeng = uavgjort kamp).

Eksempel: 24 lag/64 spill: 6,8 - 4,6 - 3,1 - 2,1 - 1,4 - 1,0 i tillegg til poeng pr. vunnet kamp.

Alle poeng avrundes oppover til nærmeste tidel.

I tillegg til ovenstående tildeles bonuspoeng etter tabellen nedenfor. Se forøvrig punkt 3.3.1. Antall FP som totalt tildeles 1. plass, inkl. bonus og (i lag) poeng for vunnet kamp skal ikke overstige 35.

Bonusskala | Antall par/lag | Par i A- når B-pulje | Antall spill | Merknader
Std. tildeling | 20 par/10 lag | 20 par | 48 spill |
3-2-1 | 40 par/20 lag | 24 par | 80 spill |
4-3-2-1 | 48 par/24 lag | 28 par | 80 spill |
6-4-3-2-1 | 48 par/24 lag | 32 par | 80 spill | Bred god deltakelse *)
8-6-4-3-2-1 | 48 par/30 lag | 36 par | 90 spill | Høy kvalitet *)
10-8-6-4-3-2-1 | 52 par/40 lag | 40 par | 96 spill | Meget høy kvalitet *)

*) Det kreves at alle møter alle i parturneringer.

Kravene er minimumskrav. Bonuspoeng tildeles kun i åpne (ikke damer, mix, veteran, junior, osv.) turneringer, og da kun til høyeste pulje. Tildeling av FP til turneringsformer som ikke er nevnt i tabellen må det søkes spesielt om. Maksimalt 1/4 av deltakerne kan komme fra arrangørklubben. Invitasjon skal sendes til minst tre kretser.

I Monrad parturneringer skal antall spilte runder være minst lik 1/3 og ikke overstige 1/2 av antall deltakende par, dog minimum åtte runder. Ingen maksimumsbegrensing for antall par. Variabelt antall spill pr. runde godtas ikke.