3.8. Stedfortredere
3.8.1.
Når en spiller som har meldt seg på rettidig til en turnering, på grunn av sykdom, nødvendige forretninger eller annen akseptabel begrunnelse ikke kan spille, kan enten han eller hans makker anmode den turneringsansvarlige om tillatelse til å bruke en stedfortreder. Den turneringsansvarlige kan godkjenne stedfortrederen hvis han mener at årsaken kan godkjennes og at ingen av de øvrige deltageres rettigheter blir skadelidende.
3.8.2.
For å kunne overta alle rettigheter, skal en stedfortreder oppfylle kravene til deltagelse i turneringen.
3.8.3.
En stedfortreder kan maksimalt delta i halvparten av turneringens omganger (runder for turneringer i én omgang), uten at den opprinnelige spillers rettigheter overgår til stedfortrederen.
3.8.4.
Anvendes mer enn én stedfortreder, skal det opprinnelige par, for å bevare sine rettigheter, ha deltatt med den ene spiller i minst 2/3 av det totale antall spill og med den andre i minst 1/3 av det totale antall spill. I motsatt fall diskvalifiseres paret med mindre rettighetene kan overtas av stedfortrederne etter de samme retningslinjer.
3.8.5.
Et godkjent stedfortrederpar som deltar i mer enn halvdelen av en turnering, overtar rettighetene til det par de erstatter.
3.8.6.
Hvis et stedfortrederpar går ut av en turnering og etterlater en ledig plass, før det har oppnådd fulle rettigheter (se pkt. 2.8.5), utgår samtlige av parets resultater. I stedet tildeles poeng etter regelen for oversitterrunder (se pkt. 3.4.3 og pkt. 3.2.9).
3.8.7.
Hvis en spiller blir syk under en parturnering, eller av annen godkjent grunn ikke kan gjennomføre denne, skal den turneringsansvarlige om mulig innsette en stedfortreder, og pkt. 3.8.3 gjelder.
Hvis den turneringsansvarlige ikke kan fremskaffe en stedfortreder, gjelder følgende regler (eventuelt inntil en stedfortreder kan fremskaffes).

- A) Motstanderne tildeles poeng etter reglene i pkt. 3.2.9 (60%-regelen).
- B) Paret som må avbryte turneringen, tildeles poeng etter reglene i pkt. 3.4.4. (40%) for de spill som ikke kan gjennomføres.
- C) Disse regler kan maksimum gjelde for 1/3 av en omgang. Hvis antall spill hvor det ikke kan fremskaffes en stedfortreder, overskrider denne grense, utgår paret av turneringen, og motstanderne i de runder som ikke kan gjennomføres tildeles poeng etter reglene i pkt. 3.2.9 (60%-regelen). Imidlertid gjelder den regel at hvis det utgåtte par ikke har gjennomført minst halvdelen av turneringen, utgår samtlige av parets resultater. I stedet tildeles poeng etter regelen for oversitterrunder (se pkt. 3.4.3 og pkt. 3.2.9).