§47. Tilbaketrekning av spilt kort
A FOR Å OPPFYLLE EN STRAFF
Et kort som er spilt, kan trekkes tilbake for å oppfylle en straff (men hvis en motspiller trekker et kort tilbake, kan det blir straffekort - se §49).
B FOR Å KORRIGERE ET ULOVLIG SPILL
Et kort som er spilt, kan trekkes tilbake for å korrigere et ulovlig eller samtidig spill. (Se §58 om samtidig spill. For motspillernes vedkommende, se §49 om straffekort.)
C FOR Å FORANDRE EN ANGIVELSE GITT AV VANVARE
Et kort som er spilt, kan trekkes tilbake uten straff etter at en angivelse er forandret som tillatt ifølge §45C4b)**.
**§45C4b) omhandler korrigering av kort som er angitt av vanvare.
D ETTER AT EN MOTSTANDER HAR FORANDRET SITT SPILL
Etter at en motstander har forandret sitt spill, kan et spilt kort trekkes tilbake uten straff og erstattes med et annet kort.
E FORANDRING AV SPILL SOM ER BASERT PÅ FEILINFORMASJON

> 1. UTSPILL UTENFOR TUR
> Et utspill utenfor tur kan trekkes tilbake uten straff dersom utspilleren har fått feilaktig informasjon fra en motstander om at det var hans tur til å spille ut (VM skal ikke akseptere utspillet).
> 2. TILBAKETREKNING AV SPILT KORT

> > a) NÅR INGEN HAR SPILT PÅ ETTERPÅ
> > En spiller kan trekke tilbake et kort han har spilt som følge av en feilaktig forklaring på en melding eller spill fra en motstander og før det er gitt en korrigert forklaring, men bare hvis det ikke er gjort et påfølgende spill til stikket. Et åpningsutspill utenfor tur kan ikke trekkes tilbake dersom blindemann har vist noe kort.
> > b) NÅR ÉN ELLER FLERE HAR SPILT PÅ ETTERPÅ
> > Når det er for sent å korrigerte et spill som beskrevet under pkt. a) ovenfor, kommer §40C til anvendelse **.
> > **§40C gir TL anledning til å fastsette et justert resultat ved manglende eller ufullstendig forklaring.

F ULOVLIG TILBAKETREKNING
Med de unntagelser som er gitt i pkt. A-E ovenfor, kan intet kort trekkes tilbake når det først er spilt.