§54. Åpningsutspill med fremsiden opp utenfor tur
Når et åpningsutspill utenfor tur er gjort med billedsiden opp, og makkeren til den som spilte ut utenfor tur samtidig spiller ut med billedsiden ned, skal TL dømme at kortet som ble spilt ut med billedsiden ned settes tilbake på hånden, og det nedenstående kommer til anvendelse.
A SPILLEFØRER LEGGER SIN HÅND PÅ BORDET
Etter at et åpningsutspill utenfor tur er lagt med fremsiden opp, kan spilleføreren legge sin hånd på bordet. Derved blir han blindemann, og blindemann blir spillefører. Hvis spilleføreren begynner å legge sin hånd på bordet og derved viser frem ett eller flere kort, må han legge hele hånden på bordet.
B SPILLEFØRER GODTAR UTSPILLET
Ved åpningsutspill utenfor tur med fremsiden opp, kan spilleføreren godta det ukorrekte utspillet slik som beskrevet i §53, og blindemann legges på bordet i samsvar med §41.

> 1. SPILLEFØRER SPILLER KORT NUMMER TO
> Kort nummer to til stikket spilles fra spilleførerens hånd.
> 2. BLINDEMANN HAR SPILT KORT NUMMER TO
> Hvis spilleføreren spiller kort nummer to til stikket fra blindemann, kan blindemanns spilte kort ikke trekkes tilbake unntatt for å korrigere en revoke.

C SPILLEFØRER MÅ GODTA UTSPILLET
Hvis spilleføreren kan ha sett noen av blindemanns kort (bortsett fra kort som blindemann måtte ha fremvist under meldingsforløpet og som kom inn under §24), må spilleføreren godta utspillet.
D SPILLEFØRER NEKTER Å GODTA UTSPILLET
Når spilleføreren forlanger at motspilleren skal trekke tilbake det utspill som er gjort med fremsiden opp, kommer §56 til anvendelse.