1.9. Seriemesterskapet for damer
1.9.1
Generelt gjelder pkt. 2. Turneringsreglement, lagturneringer.
1.9.2.
Påmelding foretas ved at kretsene som har lag i 1. divisjon sender bekreftelse på deltagelse med fullt navn på spillerne til NBF. Bekreftelsen er ikke gyldig før startkontingent er innbetalt. Intakte lag hvor minst tre av spillerne fra forrige sesong er med, har krav på sin plass. For frister, se siste håndbok.
Påmelding av lag til 2. divisjon foretas gjennom kretsene som rangerer lagene. Rangeringsliste med fullt navn på spillerne, klubb, lagleder og adresse sendes NBF. Påmeldingen er ikke gyldig før startkontingent er innbetalt. For frister, se siste håndbok. Samtlige lag påmeldt til 2. divisjon innen fristen vil få plass.
1.9.3.
Turneringen spilles etter seriesystemet i to divisjoner med opp og nedrykk. NBF fastsetter tidspunkt og spillesteder (se siste håndbok).
Arrangører oppnevnes av NBF etter at påmelding er registrert.

- 1.9.3.1.
  1. divisjon består av 8 lag, de gjenstående lag fra 1. divisjon foregående år, samt de to lagene som rykker opp fra 2. divisjon. Lagene spiller alle mot alle i kamper à 20 spill.
- 1.9.3.2.
  2. divisjon består av avdelinger med fortrinnsvis 6 lag (5-8 lag). Avdelingene blir tilnærmet geografisk inndelt. Innen hver avdeling spiller lagene alle mot alle i kamper à 28 spill. I puljer med 7 eller 8 lag spilles kamper à 20 spill.
- 1.9.3.3. Vinnerne av 2. divisjonspuljene spiller om opprykk til 1. divisjon.

1.9.4.
I 1. divisjon utdeles premier til de tre beste lag. For å oppnå bonus og premie må en spiller ha spilt minst 1/3 av halvrundene.
I 2. divisjon premieres avdelingsvinnerne. For å oppnå bonus og premie må en spiller ha spilt minst 1/3 av halvrundene.
Forbundspoeng registreres på hver enkelt spiller. Registreringskort sendes fra NBF etter at turneringen er ferdigspilt.
1.9.5.
For rangering ved likt resultat, straffebestemmelser ved for sent fremmøte osv. vises til aktuelle avsnitt under pkt. 2. Turneringsreglement, lagturneringer.
1.9.6.
Reisestøtte. Se "Reisereglement for NBF" i siste håndbok.