2.11. Stedfortredere
2.11.1.
Stedfortredere skal godkjennes av den turneringsansvarlige på forhånd, dvs. før starttidspunkt for hver halvrunde. Kun i tilfeller av force majeure kan en stedfortreder settes inn etter starttidspunktet. Som stedfortreder kan man ikke sette inn en deltaker fra et annet lag i samme divisjon eller nivå/pulje.
2.11.2.
Spiller fra høyere rangerende divisjon eller nivå/pulje kan ikke være stedfortreder uten spesiell tillatelse fra turneringsansvarlig og motstander. Under ingen omstendighet kan et makkerpar fra en høyere divisjon eller nivå/pulje være stedfortredere.
2.11.3.
En stedfortreder må generelt spille ferdig den halvrunden han startet i (men se pkt. 2.11.5.). TL kan i helt spesielle tilfeller (plutselig sykdom o.l.) tillate innsettelse av stedfortreder under halvrundens avvikling. En stedfortreder er en midlertidig spiller på et lag, og kan ikke benyttes utover den halvrunde vedkommende settes inn i og fortsatt beholde status som stedfortreder. (Vedkommende blir i så tilfelle fullverdig medlem av laget, som er begrenset til seks spillere (men se pkt. 2.2.1.).)
2.11.4.
Et lag som er påmeldt med fire eller fem spillere, kan i en og samme turnering forvente godkjennelse av enhver spilleberettiget stedfortreder henholdsvis to og én gang. Samme stedfortreder kan i senere kamper brukes fritt, mens nye stedfortredere skal godkjennes etter reglene for lag med seks spillere, idet brukte spillere regnes som tilhørende laget m.h.t. antall spillere.
2.11.5.
Et lag som er påmeldt med seks spillere kan forvente godkjennelse av en spilleberettiget stedfortreder såfremt minst tre av spillerne ikke er i stand til å møte p.g.a. en rimelig årsak. Som rimelig årsak betraktes f.eks. sykdom, større familiebegivenhet, reise, eller en uforutsett forsinkelse før rundestart. Ved sistnevnte forsinkelse aksepteres innsettelse av stedfortreder etter rundestart, og da i bare tre spill (§100), men laget straffes for forsinkelsen etter reglene i pkt. 2.9.
2.11.6.
En stedfortreder kan ikke, hvis han spiller for forskjellige lag, spille mot samme motstander to ganger i samme turnering, med mindre motstanderne tillater det.
2.11.7.
Ved overtredelse av stedfortrederbestemmelsene tildeles laget 0 poeng. Motstander tildeles poeng i henhold til pkt. 2.8.2.