2.5. Disiplinærstraff og justert resultat
2.5.1.
Det er et brudd på bridgeetikken med forsett å bryte lovene og supplerende turneringsbestemmelser. I følge lovenes §§ 8, 11, 13, 17, 43, 90 og 91 kan TL tildele disiplinærstraff.
Generelt gis advarsel ved første gangs overtredelse, men enkelte forseelser medfører straff (som -X VP) direkte uten forutgående advarsel. For å få en mer enhetlig behandling anbefaler NBF nedenstående for forseelser nevnt i §90B (OBS! Andre forseelser kan også være aktuelle, TL bruker da nedenstående som rettesnor):
Komme for sent. Straffes direkte etter pkt. 2.9.3. og 2.9.4.
Langsomt spill. TL kan, hvis han skjønner at spillerne spiller langsomt, tildele straff etter følgende regler:

- A Det kan ikke tildeles straff med mindre TL på et tidligere tidspunkt har gjort spillerne oppmerksom på at han i et gitt fall akter å tildele straff for langsomt spill.
- B Straffen kan kun tildeles i samme kamp hvor advarsel er gitt.
- C Straffen kan tildeles det ene eller begge lag etter TL's skjønn. Straffen behøver ikke være lik for begge lag.
- D Straffen består i et fradrag på ½ VP (eller mer), dog maksimum 2 VP.
- E Pkt. 2.10.2. benyttes når langsomt spill gjør at turneringen forsinkes, og kommer som tillegg til ovenstående.

Høylytt diskusjon. I første omgang advarsel, og ved gjentagelse ½ VP i straff, progressiv ved gjentagelser (dog maksimum 2 VP).
Sammenligning av scorer før spillingen er avsluttet. I første omgang advarsel, og ved gjentagelse ½ VP i straff, progressiv ved nye gjentagelser (dog maksimum 2 VP).
Berøring av annen spillers kort. I første omgang advarsel, og ved gjentagelse ½ VP i straff, progressiv ved nye gjentagelser (dog maksimum 2 VP).
Legge kortene feil i mappen. Aktuelle §§ i Lovboka er 7 og 13.

- A Cupkamper og seriekamper med innbyrdes bytte. Nord er ansvarlig for korrekte spilleforhold ved bordet. Laget som sitter N/S ved bordet feilen ble begått regnes som feilende lag. Nytt spill hvis tid og anledning (§86), ellers 3 IMP i erstatning til ikke-feilende lag. Disiplinærstraffen er i første omgang advarsel til feilende lag, og ved gjentagelse ½ VP i straff, progressiv ved nye gjentagelser (dog maksimum 2 VP).
- B Seriekamper med dublerte spill og byttebord. Ingen av lagene regnes som feilende side. Hvis feilen oppdages etter at kampen er spilt (ikke identiske spill) gis 3 IMP i erstatning til begge lag. Hvis synlige kort gjør at spillet ikke kan spilles settes et nytt spill inn hvis tiden tillater det, og spillet må annulleres ved det andre bordet hvis de har rukket å spille spillet (begge runder). Hvis tiden ikke tillater det gis 3 IMP i erstatning til begge lag.

Feil i fremgangsmåten (som medfører justert resultat). I første omgang advarsel, og ved gjentagelse ½ VP i straff, progressiv ved nye gjentagelser (dog maksimum 2 VP).
Unnlatelse av å føye seg etter bestemmelser og instrukser. I første omgang advarsel, og ved gjentagelse ½ VP i straff, progressiv ved nye gjentagelser (dog maksimum 2 VP). Følgende forseelser er behandlet under egne punkt:
Sitte feil, straffes direkte, se pkt. 2.3.9.
Tilsiktet kontakt med lagkameratene, straffes direkte, se pkt. 2.4.2.
Innlevering av lister etter fastsatt frist, straffes direkte, se pkt. 2.4.3.
Ukorrekt ført liste, straffes direkte, se pkt. 2.6.4.
Overtredelse av stedfortrederbestemmelsene, straffes direkte, se pkt. 2.11.7.
2.5.2.
Justert resultat kan være aktuelt i følge Lovbokas §§ 12, 16, 21, 23, 27, 30, 40, 45, 47, 50, 55, 58, 62, 64, 73, 75, 82, 83, 84, 86, 89, 90.
Så fremt det er mulig bør TL bruke skjønn og forsøke å fastsette korrigert score.Når ingen korrigering av score er mulig må TL fastsette poeng direkte. Dette er alltid 3 IMP til ikke-feilende side. I tillegg kan feilende side bli idømt disiplinærstraff i form av ¸ 1/2 - 2 VP (§90A).