§43. Blindemanns begrensninger
(Unntatt som spesifisert i §42)
A BEGRENSNINGER AV BLINDEMANNS RETTIGHETER

> 1. GENERELLE BEGRENSNINGER

> > a) TILKALLE TURNERINGSLEDER
> > Med mindre en annen spiller har gjort oppmerksom på en uregelmessighet, bør blindemann ikke ta initiativ til å tilkalle TL under spilleforløpet.
> > b) PÅPEKE AT EN UREGELMESSIGHET HAR SKJEDD
> > Blindemann kan ikke påpeke en uregelmessighet under spillet.
> > c) DELTA I ELLER KOMMENTERE SPILLET
> > Blindemann må ikke delta i spillet. Han kan heller ikke komme med noen kommentarer om spillet til spillefører.

> 2. BEGRENSNINGER SOM ER BELAGT MED SÆR-SKILT STRAFF

> > a) UTVEKSLE HENDER
> > Blindemann kan ikke utveksle hender med spilleføreren.
> > b) FORLATE SIN PLASS FOR Å SE PÅ SPILLEFØREREN
> > Blindemann kan ikke forlate sin plass for å se på hvordan spilleføreren spiller hånden.
> > c) SE EN MOTSPILLERS HÅND
> > Blindemann kan ikke på eget initiativ se på fremsiden av et kort på noen av motspillernes hender.

B STRAFFEBESTEMMELSER

> 1. GENERELLE STRAFFEBESTEMMELSER
> Blindemann pådrar seg straff ifølge §90 for alle lovbrudd som er nevnt i pkt. A1 eller A2 ovenfor**.
> **§90 omhandler disiplinærstraff.
> 2. SÆRSKILTE STRAFFEBESTEMMELSER
> Hvis blindemann etter å ha forbrutt seg mot begrensningene som er nevnt under pkt. A2 ovenfor:

> > a) ADVARER SPILLEFØREREN MOT Å SPILLE UT FRA FEIL HÅND
> > advarer spilleføreren mot å spille ut fra feil hånd, kan enhver av motspillerne som straff velge hvilken hånd spilleføreren skal spille ut fra.
> > b) SPØR SPILLEFØREREN OM HAN KAN HA BEGÅTT EN UREGELMESSIGHET
> > er den første som spør spilleføreren om et spill fra dennes hånd medfører revoke, må spilleføreren erstatte sitt spill med et korrekt kort dersom det første var ulovlig, og straffebestemmelsene ifølge §64 kommer til anvendelse som om revoken hadde blitt etablert.*
> > * Straffen det vises til er to stikksstraffen i § 64(2 stikk overføres dersom spillefører vinner minst to stikk inklusive det stikket der spørsmålet ble stilt).

> 3. PÅPEKER EN UREGELMESSIGHET HOS EN MOTSPILLER
> Hvis blindemann, etter å ha forbrutt seg mot begrensningene som er gitt under pkt. A2 ovenfor, er den første til å påpeke en uregelmessighet begått av en motstander, så skal det ikke idømmes noen straff. Men dersom motspillerne tjener direkte på lovbruddet, skal TL tildele justert score til begge sider for å gjenopprette rettferdighet.