§21. Melding basert på ukorrekte opplysninger
A MELDING BASERT PÅ EGEN MISFORSTÅELSE
En spiller kan ikke endre sin melding dersom meldingen er avgitt på grunnlag av egen misforståelse.
B MELDING BASERT PÅ UKORREKTE OPPLYSNINGER FRA MOTSTANDER

> 1. ENDRING AV MELDING
> Helt til meldingsforløpet er avsluttet (se §17E) kan en spiller uten straff forandre en melding som det er sannsynlig at han har avgitt som følge av ukorrekte opplysninger fra en motstander (unnlatelse av omgående å alertere en konvensjonell melding eller spesialavtale betraktes som ukorrekt opplysning hvis alertering forlanges av arrangøren). Forutsetningen for å rette en melding er imidlertid at spillerens makker ikke har avgitt noen påfølgende melding.
> 2. ENDRING AV MELDING HOS MOTSTANDEREN ETTER KORREKSJON
> Når en spiller velger å forandre sin melding på grunn av ukorrekte opplysninger (som under 1. ovenfor), kan denne spillers VM i sin tur forandre en eventuell påfølgende melding uten straff (med mindre motstanderens tilbaketrukne melding har formidlet informasjon som kan skade den ikke-feilende side. I så fall kan TL tildele et justert resultat). (Når det gjelder urettmessig informasjon fra tilbaketrukne meldinger - se §16C.)
> 3. NÅR DET ER FOR SENT Å FORANDRE EN MELDING
> Når det er for sent å forandre en melding, kan TL tildele et justert resultat (§40C kan komme til anvendelse).