1.8. Seriemesterskapet
1.8.1
Generelt gjelder pkt. 2. Turneringsreglement, lagturneringer.
1.8.2.
Medlemmer av klubber tilsluttet NBF som har betalt medlemskontingent for inneværende år (se pkt. 1.1.2) kan delta i Seriemesterskapet.
Plassene i de fire øverste divisjonene disponeres av kretsene. Kretsen bestemmer hva som skjer med lag som ikke er intakte (minst tre spillere fra forrige sesongs lag medfører at laget er intakt). Intakte lag har krav på sin plass.
1.8.3.
Påmelding foretas ved at kretsene som har lag i 1., 2. 3. og 4. divisjon sender bekreftelse på deltagelse med fullt navn på spillerne til NBF. Bekreftelsen er ikke gyldig før startkontingent er innbetalt. For frister, se siste håndbok.
Påmelding av lag til 5. divisjon foretas gjennom kretsene som rangerer lagene. Rangeringsliste med fullt navn på spillerne, klubb, lagleder og kontaktadresse sendes NBF. Påmeldingen er ikke gyldig før startkontingent er innbetalt. For frister, se siste håndbok. Samtlige lag påmeldt til 5. divisjon innen fristen vil få plass.
1.8.4.
Turneringen spilles etter seriesystemet i fem divisjoner med opp- og nedrykk. Turneringen spilles over to helger. NBF fastsetter tidspunkt og spillesteder (se siste håndbok). De to øverste divisjonene spiller samme spill. Tredje- og fjerdedivisjonspuljer som spiller på to steder første helg spiller samme spill. Spillstensiler blir tilsendt arrangørene fra NBF.
Kretser som er interessert i å arrangere én eller flere avdelinger må gi beskjed til NBFs kontor. NBF kan pålegge deltagende kretser å arrangere. Se siste håndbok.

- 1.8.4.1. 1. divisjon består av 10 lag, de gjenstående lag fra 1. divisjon foregående år, samt de tre lagene som rykker opp fra 2. divisjon. Lagene spiller alle mot alle i kamper à 32 spill.
- 1.8.4.2. 2. divisjon består av tre avdelinger à 10 lag. Hele divisjonen består av de gjenstående lag fra 2. divisjon foregående år, de tre lagene som rykker ned fra 1. divisjon samt de ni lagene som rykker opp fra 3. divisjon. Innen hver avdeling spiller lagene alle mot alle i kamper à 32 spill.
- 1.8.4.3. 3. divisjon består av ni avdelinger à 10 lag. Hele divisjonen består av de gjenstående lag fra 3. divisjon foregående år, de ni lagene som rykker ned fra 2. divisjon samt de 18 lagene som rykker opp fra 4. divisjon. Avdelingene blir geografisk inndelt. Innen hver avdeling spiller lagene alle mot alle i kamper à 32 spill.
- 1.8.4.4. 4. divisjon består av 18 avdelinger à 10 lag. Hele divisjonen består av de gjenstående lag fra 4. divisjon foregående år, de 18 lagene som rykker ned fra 3. divisjon samt de 36 lagene som rykker opp fra 4. divisjon. Avdelingene blir geografisk inndelt. Innen hver avdeling spiller lagene alle mot alle i kamper à 24 spill.
- 1.8.4.5. 5. divisjon består av 36 avdelinger á 6-12 lag. Vinnerne av hvar avdeling rykker opp til 4. divisjon. Avdelingene blir geografisk inndelt. Innen hver avdeling spiller lagene alla mot alle i kamper á 6 lag - 32 spill, 7-8 lag - 28 spill, 9-10 lag - 24 spill, 11-12 lag - 20 spill. Dispensasjon fra disse bestemmelser kan innvilges av NBF.

1.8.5.
I 1. divisjon utdeles premier til de tre beste lag. I 2., 3., 4. og 5. divisjon premieres avdelingsvinnerne. For å oppnå bonus og eventuell premie må en spiller ha spilt minst 1/3 av halvrundene.
Forbundspoeng registreres på hver enkelt spiller. Registreringskort sendes fra NBF etter at turneringen er ferdigspilt.
1.8.6.
For rangering ved likt resultat, straffebestemmelser ved for sent fremmøte osv. vises til aktuelle avsnitt under pkt. 2. Turneringsreglement, lagturneringer.
1.8.7.
Reisestøtte. Se "Reisereglement for NBF" i siste håndbok.